Manden og kvinden der begge er 25 år var kommet op at skændes, da manden stak kvinden i venstre hofte med en kniv. Knivstikkeriet foregik på Kong Christians Allé i Aalborg. Kvinden fik en flænge i huden men er ikke kommet alvorligt til skade. Den 25-årige mand er tyrkisk statsborger og politiet leder efter ham i øjeblikket. Parret har tidligere været i kontakt med politiet i forbindelse med husspetakler.

Referat:
En 25-årig kvinde anmeldte her tidlig lørdag morgen et knivstik i hoften efter et skænderi med ex-kæresten.